ኤርትራ የዱሜይራ ተራራማ አካባቢዎችን ይዛለች ስትል ጂቡቲ ከሰሰች
ኤርትራ የይገባኛል ጥያቄ እየቀረበበት ያለውን የዱሜይራ ተራራማ አካባቢ እና ደሴትን ይዛለች ስትል ጂቡቲ ከሰሰች።የጂቡቲ የውጭ ጉዳይ ሚኒስቴር ኤርትራ በሁለቱ ሀገራት መካከል የሚገኘውን እና የይገባኛል ጥያቄ እየቀረበበት ያለውን የዱሜይራ ተራራማ አካባቢ እና ደሴትን ይዛለች ሲል ከሷታል።ኤርትራ አካባቢውን ልትቆጣጣር የቻለችው በሁለቱ ሀገራት መካከል ሰፍሮ ሁኔታውን ሲያረጋጋ የነበረው የኳታር ጦር ስርፋውን ለቆ መውጣቱን ተከትሎ ነው።የጂቡቲው የውጭ ጉዳይ ሚኒስትር መሃሙድ ዓሊ የሱፍ፤ “በአሁኑ ጊዜ የጂቡቲ ጦር በተጠንቀቅ ላይ ይገኛል” ሲሉ አስታውቀዋል።ሀገራቸው ኤርትራ የዱሜይራ ተራራማ አካባቢ እና ደሴትን ያለ አግባብ በመያዟም ለተባበሩት መንግስታት ድርጅት እና ለአፍሪካ ህብረት አቤቱታ ማቅረቧንም የውጭ ጉዳይ ሚኒስትሩ ገልጸዋል።የተባበሩት መንግስታት ድርጅት የፀጥታው ምክር ቤት በሁለቱ ሀገራት የድንበር ውዝግብ ዙሪያ የፊታችን ሰኞ በዝግ እንደሚወያይ ዲፕሎማቶች አስታውቀዋል።የአፍሪካ ህብረት ኮሚሽን ሊቀ መንበር ሙሳ ፋቂ ማሃመት በትዊተር ገጻቸው፤ የአፍሪካ ሕብረት ኮሚሽን ጉዳዩን የሚያጣራ ቡድን ወደ ስፍራው እንደሚልክ እና ችግሩን ለመቅረፍ ከሁለቱም ወገን ጋር እንደሚሰራ ገልጸዋል።ኤርትራ ከዚህ ቀደም ጂቡቲን ጨምሮ ከሚያዋስኗት ሌሎች ጎረቤት ሀገሮች ጋር በድንበር ጉዳይ ስትጋጭ መቆየቷ ይታወሳል።ኳታር በኤርትራ እና በጂቡቲ መካከል የተፈጠረው የድንበር እሰጣ ገባ ሰላማዊ መሆነ መንገድ እንዲፈታ መሃል በመግባት ስታደራድር መቆየቷ ይታወሳል።ሆኖም ንግ ባሳለፍነው ረቡዕ ኳታር በኤርትራ እና በጂቡቲ ድንበር መካከል ሰፍሮ የነበረውን ጦሯን ማስወጣቷ ይታወቃል።ኳታር ይህንን እርምጃ የወሰደችውም በርካታ የአረብ ሀገራት ከሀገሪቱ ጋር ያላቸውን ዲፕሎማሲያዊ ግንኙነት በማቋረጣቸውን ተከትሎ መሆኑም ተእንዲሁ -(ኤፍ.ቢ.ሲ)።